**44444444444444444444444444444444444444444444444444444444444444444444444444444444**

**4/2025.**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és**

**Településfejlesztési Bizottsága**

**2025. április 22.-én (kedden) de. 9 órakor**

**megtartott nyilvános ülésének**

**Jegyzőkönyve**

**44444444444444444444444444444444444444444444444444444444444444444444444444444444**

**J e g y z ő k ö n y v**

**Készült:** Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* 2025. április 22.-én (kedden) de. 9 órakor megtartott nyilvános ülésén.

**Az ülés helye**: a Polgármesteri Hivatal díszterme

**Jelen vannak:** Palásti Pál bizottság elnöke

Bartus László bizottság elnök-helyettese

Szabóné Pálinkás Györgyi bizottság tagja

Potorné Kovács Ágnes bizottság tagja

**Távolmaradását bejelentette:** Mucsi István bizottság tagja

**Tanácskozási joggal jelent meg:** Kató Pálné jegyző, jegyzőkönyvvezető

Vida-Zsótér Dóra irodavezető-helyettes

**Palásti Pál bizottság elnöke:** Köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 bizottsági tagból 4 tag megjelent. Javaslatot tett az ülés napirendjére, az általa kiadott meghívó szerint.

**1.) Napirendi pont**

**Tárgy: Előadó:**

 *A Bizottság 2025. áprilisi ülése napirendjének jóváhagyása* Palásti Pál bizottság elnöke

(a bizottsági ülésre szóló meghívó e jegyzőkönyvhöz van csatolva)

**Palásti Pál bizottság elnöke** szavazásra bocsátotta az ülés napirendjére általa írásban kiadott meghívó szerinti javaslatot, mellyel a bizottság tagjai egyhangúlag 4 igen szavazattal egyetértett, melyet a Bizottság az alábbi határozatba foglalt.

**16/2025. (IV. 22.) PEFTB határozat**

**Tárgy:** *A Bizottság 2025. márciusi ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő *Pénzügyi Ellenőrző, Foglalkoztatáspolitikai és Településfejlesztési Bizottság* a Bizottság Elnöke által kiadott, a Bizottság 2025. IV. 22. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1. *A Bizottság 2025. április ülése napirendjének jóváhagyása*

Előadó: Palásti Pál Bizottság Elnöke

1. *A településen elhagyott hulladék felszámolása érdekében tett intézkedésekről szóló 12/2023. (VI. 30.) önkormányzati rendelet helyébe lépő .../2025. (IV. .. .) önkormányzati rendelet-tervezet véleményezése*

Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. *A*  *Szentesi Katasztrófavédelmi Kirendeltség Csongrádi Hivatásos Tűzoltó-parancsnoksága 2024. évi tevékenységéről szóló beszámolója véleményezése*

Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. *A szociális célú tüzelőanyag vásárlásához kapcsolódó pályázat benyújtása véleményezése*

Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. *Egyebek*

Határozatról értesítést kap:

* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

**2.) Napirendi pont**

**Tárgy: Előadó:**

*A településen elhagyott hulladék felszámolása érdekében tett intézkedésekről* Erhard Gyula polgármester

*szóló 12/2023. (VI. 30.) önkormányzati rendelet helyébe lépő* Kató Pálné jegyző

 *.../2025. (IV. .. .) önkormányzati rendelet-tervezet véleményezése* Palásti Pál bizottság elnöke

(A tárgyi előterjesztés és mellékletei e jegyzőkönyvhöz csatolva)

**Kató Pálné jegyző:** *szóbeli kiegészítésében* utalt az új önkormányzati rendelet eljárásrendjére, majd a rendelet-tervezethez csatolt előzetes hatásvizsgálatban, az általános és részletes indokolásban foglaltak leírtak jelentőségére, ami megjelenik az önkormányzati rendelet-tervezetben. Véleményezésre megküldött tervezetre még a szakhatóság nem adott választ, de vélhetően testületi ülésre már rendelkezésre fog állni. Javasolta a tárgyi előterjesztés és mellékleteiben foglaltak elfogadását, annak határozatba való rögzítését, szakbizottság, majd Képviselő-testület elé terjesztését.

**Palásti Pál bizottság elnöke:**  az írásban kiadott előterjesztéshez szóbeli kiegészítést nem tett.

**K é r d é s, hozzászólás nem hangzott el.**

**Palásti Pál bizottság elnöke:** *összefoglalójában* indítványozta az írásban kiadott előterjesztés és ahhoz mellékletként csatolt előzetes hatásvizsgálat, általános és részletes indokolás és az önkormányzati rendelet-tervezetben foglaltak elfogadását. Megállapította, hogy a tárgyra vonatkozó kérdés, hozzászólás, módosító javaslat benyújtására nem került sor, ezért javaslatot tett az előterjesztés szerinti határozati javaslat jóváhagyására. Javaslatát szavazásra bocsájtotta, melyből megállapította, hogy a Bizottság egyhangú szavazással, 4 igen szavazattal elfogadta javaslatát, melyet az alábbi határozatba foglalt.

**17/2025. (IV. 22.) PEFTB határozat**

**Tárgy:** *A településen elhagyott hulladék felszámolása érdekében tett intézkedésekről szóló ../2025. (IV. .. .) önkormányzati rendelet-tervezet véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága napirendje* keretében megtárgyalta a település jegyzője által tárgyban benyújtott előterjesztésében, az ahhoz csatolt rendelet-tervezetben, az előzetes hatásvizsgálatban és indokolásban foglaltakat, melyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja es) alpontja szerinti jogkörében eljárva elfogadott és javaslatot tett a Képviselő-testület által tárgyi önkormányzati rendelet kiadására.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár
1. **Napirendi pont**

**Tárgy: Előadó:**

*A*  *Szentesi Katasztrófavédelmi Kirendeltség Csongrádi Hivatásos* Erhard Gyula polgármester

*Tűzoltó-parancsnoksága 2024. évi tevékenységéről szóló beszámolója* Kató Pálné jegyző

 *véleményezése* Palásti Pál bizottság elnöke

(A tárgyi előterjesztés és melléklete e jegyzőkönyvhöz csatolva)

**Kató Pálné jegyző:** tájékoztatta a Bizottság ülésen lévő tagjait arról, hogy a tavalyi évben ugyanezen témakörben folyt beszámolási időszaka alatt hozzá nem érkezett a szervezet által végzett tevékenységre vonatkozóan bejelentés, panasz. Megemlítette, hogy a Csanytelek Polgárőr és Tűzoltó Egyesület a Csongrádi Kirendeltség munkatársaival folyamatos együttműködésben végzi napi feladatait és ennek köszönhetően az elmúlt évben több pályázaton való részvétel is sikerrel zárult. Javasolta a tárgyi előterjesztés és mellékletében foglaltak elfogadását, annak határozatba való rögzítését és Képviselő-testület elé terjesztését.

**Palásti Pál bizottság elnöke:**  az írásban kiadott előterjesztéshez szóbeli kiegészítést nem tett.

**K é r d é s, hozzászólás nem hangzott el.**

**Palásti Pál bizottság elnöke:** *összefoglalójában* indítványozta az írásban kiadott előterjesztés és melléklet csatolt beszámolóban foglaltak elfogadását. Megállapította, hogy a tárgyra vonatkozó kérdés, hozzászólás, módosító javaslat benyújtására nem került sor, ezért javaslatot tett az előterjesztés szerinti határozati javaslat jóváhagyására. Javaslatát szavazásra bocsájtotta, melyből megállapította, hogy a Bizottság egyhangú szavazással, 4 igen szavazattal elfogadta javaslatát, melyet az alábbi határozatba foglalt.

**18/2025. (IV. 22.) PEFTB határozat**

**Tárgy:** *A*  *Szentesi Katasztrófavédelmi Kirendeltség Csongrádi Hivatásos Tűzoltó-parancsnokság 2024. évi tevékenységéről szóló beszámoló véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* napirendje keretében megtárgyalta és *elfogadta* a **Szentesi Katasztrófavédelmi Kirendeltség Csongrádi Hivatásos Tűzoltóparancsnokság parancsnoka** által a tűz elleni védekezésről, a műszaki mentésről és a tűzoltóságról szóló 1996. évi XXXI. törvény V. fejezet 30. § (5) bekezdése értelmében beterjesztett, a *Szentesi Katasztrófavédelmi Kirendeltség Csongrádi Hivatásos Tűzoltóparancsnokság illetékességi területén, a tűzvédelem érdekében tett intézkedésekről és az azzal kapcsolatos 2024. évben végrehajtott feladatokról szóló beszámolóját.* A Bizottság az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés et) alpontja szerinti feladatkörében eljárva terjeszti a tárgyi beszámolót testület elé jóváhagyásra.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Bizottság Tagjai (Helyben)
* Kató Pálné jegyző és általa
* Irattár

**4.) Napirendi pont**

**Tárgy: Előadó:**

*A szociális célú tüzelőanyag vásárlásához kapcsolódó pályázat benyújtása* Erhard Gyula polgármester

*véleményezése* Kató Pálné jegyző

 Palásti Pál bizottság elnöke

(A tárgyi előterjesztés és mellékletei e jegyzőkönyvhöz csatolva)

**Kató Pálné jegyző:** *szóbeli kiegészítésében* szólt az előző években végbement gyakorlat szerint eljárásrendről, majd említést tett arról, hogy 2024. évben 438 eredi m3, az idei évben 420 eredi m2 szociális célú tűzifa vásárlásáról döntött a Belügyminiszter úr. Kezdeményezte a tárgyi előterjesztésben foglaltak megvitatása utáni elfogadása határozatba foglalását és Képviselő-testület elé terjesztését.

**Palásti Pál bizottság elnöke:**  az írásban kiadott előterjesztéshez szóbeli kiegészítést nem tett.

**K é r d é s, hozzászólás nem hangzott el.**

**Palásti Pál bizottság elnöke:** *összefoglalójában* indítványozta az írásban kiadott előterjesztésben foglaltak elfogadását. Megállapította, hogy a tárgyra vonatkozó kérdés, hozzászólás, módosító javaslat benyújtására nem került sor, ezért javaslatot tett az előterjesztés szerinti határozati javaslata jóváhagyására. Javaslatát szavazásra bocsájtotta, melyből megállapította, hogy a Bizottság egyhangú szavazással, 4 igen szavazattal elfogadta javaslatát, melyet az alábbi határozatba foglalt.

**19/2025. (IV. 22.) PEFTB határozat**

**Tárgy:** *A szociális célú tüzelőanyag vásárlásához kapcsolódó pályázat benyújtása véleményezése*

**H a t á r o z a t**

1. Csanytelek Község Önkormányzata Képviselő-testülete mellett működő **Pénzügyi Ellenőrző, Foglalkoztatáspolitikai és Településfejlesztési Bizottsága** az önkormányzat szervezeti és működési szabályzatáról szóló 14/2015. (XI. 27.) önkormányzati rendelete 24. § (1) bekezdés e) pontja es) alpontja szerint eljárva, a Magyarország 2024. évi központi költségvetéséről szóló 2023. évi LV. törvény 3. melléklet 2.2.1. pont szerinti települési önkormányzatok szociális célú tüzelőanyag vásárlásához kapcsolódó kiegészítő támogatása jogcímén, a helyi önkormányzatokért felelős miniszter által kiírt pályázat alapján *szociális célú tűzifa vásárlása jogán*

***420 erdei m3* mennyiségű lágy lombos tűzifa**

**vásárlásához támogatási igény benyújtását támogatja.**

1. A Csanytelek Község Önkormányzata Képviselő-testülete mellett működő **Pénzügyi Ellenőrző, Foglalkoztatáspolitikai és Településfejlesztési Bizottsága** kinyilvánítja, hogy *a tárgyi pályázat benyújtásához szükséges szociális rászorultság szabályozása* a szociális célú tüzelőanyag támogatásra való jogosultságról szóló 15/2023. (X. 27.) önkormányzati rendelete keretében megtörtént, továbbá rögzíti, hogy a tárgyi pályázati kiírásban és a tárgyi önkormányzati rendeletben szabályozott feltételeknek való megfelelés teljesítését **a szociális célú tűzifában részesülő rászorulók számára ellenszolgáltatás nélkül biztosítja.**
2. A Csanytelek Község Önkormányzata Képviselő-testülete **Pénzügyi Ellenőrző, Foglalkoztatáspolitikai és Településfejlesztési Bizottsága** rögzíti, hogy egyetért a tárgyi központi támogatás igénybevételéhez szükséges (2..000,- Ft/erdei m3+ÁFA) **saját anyagi forrás összegét:** **876.000.- Ft + ÁFA, azaz bruttó 1.112.520.- Ft** (egymillió-egyszáztizenkettőezer-ötszázhúsz forint)támogatás önrészeként és a felmerülő *valamennyi szállítási és fűrészelési költséget* a Magyarország 2024. évi központi költségvetéséről szóló 2023. évi LV. törvény 2. melléklet 1.3.1. pont szerint, a  *települési önkormányzatok egyéb szociális és gyermekjóléti feladatainak egyéb támogatása jogcímen biztosított forráskeretből fedezze.*
3. A Bizottság egyetért Erhard Gyula polgármester úr és Kató Pálné jegyző felhatalmazásával a tárgyban szükséges további szükséges intézkedések, kötelezettségvállalások megtételére vonatkozóan, a testület nevében aláírások teljesítésével.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

**5.) Napirendi pont**

*Egyebek*

**Kató Pálné jegyző:** az előző bizottsági ülés óta eltelt időszak alatt megjelent központi jogszabályokban bekövetkezett módosításokról, új központi jogszabályokban foglaltakról, annak önkormányzatokra való kihatásáról adott tájékoztatást.

**Palásti Pál bizottság elnöke:** megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.

……………………………………… …………………………………………

 Bartus László Palásti Pál

 Bizottság elnök-helyettese Bizottság Elnöke